Заплашват изселниците в Турция - ако не гласуват, взимат им българското гражданство

В турския град Ескишехир бе разпространено съобщение, в което предупреждават наши изсленици, че ако не гласуват, ще им бъде отнето българското гражданство. Те са предупредени още, че ще им спрат социалните придобивки. За това алармира евродепутатът от ДПС Илхан Кючюк.



В профила си във Фейсбук той публикува снимка на въпросната обява. В нея се казва още, че хората, които ще гласуват, трябва да се свържат с Бейсим Ташчъ на телефон 0538 857 87 23. Обещан е и организиран транспорт в деня на изборите до посолството в Анкара.

Пред сайта 24Родопи български изселници обясниха, че при предишни избори е имало секция в Ескишехир, сега обаче най-близката е в българското посолство в Анкара. И потвърдиха, че подобни съобщения има и в други градове.Междувремнно пред бТВ от ДПС коментира, че са готови да сезират прокуратурата. Във Фейсбук Илхан Кючюк написа, че подобни санкции за взимане на гражданство няма в законодателството.